Zhantas/Cleaned-Uzbek_Wikipedia huggingface dataset:
Oleg Malgin

Oleg Nikolayevich Malgin — kon muhandisi, foydali qazilma konlarini ochiq usulda qazib olish sohasidagi olim, SSSR Davlat mukofoti sovrindori (1977).
 Tarjimai holi 
1937-yil 5-martda Prjevalskda geografiya o‘qituvchisi oilasida tug‘ilgan.
Oʻrta Osiyo politexnika institutini togʻ-kon muhandisi mutaxassisligi boʻyicha tamomlagan (1959).
1959-yildan 2009-yilgacha Navoiy kon-metallurgiya kombinatida (O‘zbekiston): 1961-yil yanvargacha 3-son bo‘linmasi kon ustasi, (Navoiy), so‘ng uchastka boshlig‘i, karyer bosh muhandisi, Shimoliy kon boshqarmasi 5-son karyer boshlig‘i, Shimoliy kon boshqarmasi boshligʻi (Uchquduq), 1969-yildan Markaziy kon boshqarmasi (Zarafshon shahar) bosh muhandisi, 1970-yildan kon boshqarmasi (Navoiy) oʻrinbosari, soʻng boshligʻi, 1976-yildan Markaziy ilmiy-tadqiqot laboratoriyasi boshligʻi, 1984-yildan 2009-yilgacha kon ishlari bo‘yicha kombinat bosh muhandisi o‘rinbosari.
Texnika fanlari nomzodi (1982). Texnika fanlari doktori (2004), dissertatsiya mavzusi — „Murakkab tuzilmali konlarni chuqur konlar orqali oʻzlashtirish strategiyasini ilmiy-texnik asoslash: Muruntov karyeri misolida“.
Ijodlari:
• Kucherskiy N.I., Malgin O.N., Lukyanov A.N., Mazurkevich A.P., Sytenkov V.N., Filippov S.A. Kelib chiqishi endogen bo‘lgangan murakkab strukturaviy konlarni ochiq usulda qazib olish jarayonlarini takomillashtirish. Monografiya. O‘zbekiston Respublikasi Fanlar akademiyasi „Fan“ nashriyoti. Toshkent. 1998-yil. 254 bet.
• Malgin O.N., Shemetov P.A., Lashko V.T., Kolomnikov S.S. Chuqur karyerlarda davriy-oqimli kon texnologiyasini takomillashtirish. Monografiya. O‘zbekiston Respublikasi Fanlar akademiyasi „Fan“ nashriyoti. Toshkent. 2002-yil. 144 bet.
• Malgin O.N., Rubtsov S.K., Shemetov P.A., Shlykov A.G. Ochiq konda burg‘ulash va portlatishning texnologik jarayonlarini takomillashtirish. Monografiya. O‘zbekiston Respublikasi Fanlar akademiyasi „Fan“ nashriyoti. Toshkent. 2003-yil. 200 bet.
• Malgin O.N., Sytenkov V.N., Shemetov P.A. Chuqur karerlarda davriy-oqim texnologiyasi. Monografiya. O‘zbekiston Respublikasi Fanlar akademiyasi „Fan“ nashriyoti. Toshkent. 2004-yil. 336 bet.
SSSR Davlat mukofoti sovrindori (1977-yil, Uchquduq konini oʻzlashtirgani uchun) — jamoa tarkibida: L.M.Demich, L.D.Efanov, B.N.Zizdo, O.N.Malgin, P.L.Nijnikov, A.A.Petrov, B.I.Shvartsman, A.P.Shepetkov — NKMK; V.V.Mixaylov — Birinchi Bosh boshqarmasi; L.X.Malskiy, L.G.Podolyako — loyihalashtirish instituti.
O‘zbekiston Respublikasida xizmat ko‘rsatgan sanoat xodimi. Mehnat Qizil Bayroq ordeni, medallar, shu jumladan XXYK kumush medali (1985-yil — Muruntov karerida DOT majmuasini ishlab chiqish va joriy etilgani uchun), uch darajali „Konchilar shon-sharafi“ belgilari bilan taqdirlangan.
Hozirda (2019) Rossiyada yashaydi.
 

Turkum:Alifbo boʻyicha olimlar
Turkum:1937-yilda tugʻilganlar
Turkum:Yashayotgan insonlar
Turkum:Toshkent davlat texnika universiteti bitiruvchilari
Svilizatsiya dahosi

Svilizatsiya dahosi — bu Dastlab dahoilkni g‘ayrioddiy qobilyatli odam deb atashgan. Savol tug‘uladi qobilyat qay tarzda namoyon bo‘ladi.
Eng tez vujudga keladi musiqachilarda. Ularning quloqlari tovush uyg‘unligini his qilish, musiqa jarangini yuqori pardalarda tenglash qobilyatli bo‘ladi. Lekin bu kabi qobilyat egalari juda ko‘p uchraydi, balki eng muhimi musiqachi bo‘lishi uchun ijtimoiy muhit bo‘lishi lozimdir. Tarixga nazar solsak o‘tmishdagi barcha buyuk bastakor, qo‘shiqchilar musiqachilar oilasida tavallud topib voyaga etgan. 
Eng buyuk yozuvchi va faylasuflar qaysi bir soha vakili bo‘lishidan qat’e nazar ensiklopedik bilimlarni egasi bo‘lganlar. Dunyoning ilmiy manzarasi faqatgina XX asrga boshlariga kelib umumiy fanlardan alohida fanlar tizimiga bo‘lib o‘rganila boshlandi. Unga qadar ilm olish qobig‘lar orasida hukmdor doiralar yoki cherkov tomonidan cheklangan tizim hukmronlik qilgan.

 

 
 example.com
Carol Heiss

Carol Elizabeth Heiss (Jenkins) (tugʻ.1940-yil 20-yanvar, Nyu-Yorkhttps://ru.frwiki.wiki/wiki/Carol_Heiss) — ayollar oʻrtasidagi yakkalik bahslarida qatnashgan amerikalik figurali uchuvchi. 1960-yilgi Olimpiya chempioni, besh karra jahon chempioni, toʻrt karra AQSh chempioni. Endi figurali uchish boʻyicha murabbiyhttps://ru.frwiki.wiki/wiki/Carol_Heiss.

1960-yilda Skvo vodiysi oʻyinlarida aynan u musobaqaning ochilishida Olimpiya qasamyodini qabul qilganhttps://ru.frwiki.wiki/wiki/Carol_Heiss.

 Biografiya 
Carol Heiss Nyu-Yorkning Queens shahrida, Ozon bogʻi yaqinida tugʻilib oʻsgan, u yerda u 6 yoshida konkida uchishni boshlagan. Per Brunet tomonidan oʻqitilgan. Shuningdek, Heiss Nyu-York universitetida oʻqigan va uni tamomlaganhttps://ru.frwiki.wiki/wiki/Carol_Heiss. 1951-yilda Carol AQSh bolalar chempionatida gʻolib chiqgan. 1952-yilda u oʻsmirlar oʻrtasidagi AQSh chempionatida birinchi boʻldi. 1953- yilda esa u yuqori divizionga koʻtarildi va 1953-yildan 1956- yilgacha milliy chempionatlarda Tenli Olbraytdan keyin ikkinchi boʻldi.

1956-yilda Heiss Kortina d’Ampezzoda (Italiya) boʻlib oʻtadigan Olimpiadaga yoʻllanma oldi. U yerda u yana ikkinchi boʻldi, Olbrayt esa birinchi. Ammo oʻsha yilgi Jahon chempionatida u Tenlini magʻlub etdi — bu Carolning ketma-ket beshta jahon chempionatidagi birinchi oltin medali boʻldihttps://www.vashdosug.ru/msk/person/kerol-hejss/.

1956-yilgi Qishki Olimpiya oʻyinlari va Jahon chempionatidan soʻng, Carol Heiss havaskor sportdan professional shoularni boshlashni xohladi. Ammo saraton bilan ogʻir kasal boʻlgan onasi, oʻlimidan oldin (1956-yil) Caroldan havaskorlar safida qolib, unga Olimpiya oltin medalini qoʻlga kiritishni soʻradi. 1957 va 1960-yillar oraligʻida Carol ayollar konkida uchish boʻyicha jahon yakkaliklarida yetakchilik qildi va Skvo vodiysi Olimpiadasida birinchi boʻlib, barcha toʻqqiz hakamdan eng yuqori ball oldihttps://www.vashdosug.ru/msk/person/kerol-hejss/.

1960-yilda Heiss havaskor figurali uchishdan nafaqaga chiqqanidan soʻng, Heiss „Oppoq qor va uchta qoʻrgʻon“ filmida ayol bosh rolni oʻynadi.

 Shahsiy hayot 
Carol erkaklar oʻrtasidagi yakkalik bahslarida 1956-yilgi Olimpiya chempioni — Hayez Alan Jenkinsga turmushga chiqdihttps://www.vashdosug.ru/msk/person/kerol-hejss/.

1970-yilgacha Heiss vaqti-vaqti bilan turli shoularda ishtirok etdi. 1970-yilda u Ogayo shtatining Akron shahrida sportchilarni tayyorlashni boshladi va keng tanildi. Timoti Geybl va Miki Ando uning shogirdlari edi.

 Sport yutuqlari 
Musobaqalar/mavsum 1953 yil 1954 yil 1955 yil 1956 yil 1957 yil 1958 yil 1959 yil 1960 yil Qishki Olimpiya oʻyinlari 2 1 Jahon chempionatlari 2 1 1 1 1 1 Shimoliy Amerika chempionati 2 1 1 AQSh chempionati 2 2 2 2 1 1 1 1

 

Turkum:1940-yilda tugʻilganlar
Turkum:20-yanvarda tugʻilganlar
Turkum:Yashayotgan insonlar
Navroʻz kubogi

Navroʻz kubogi  — CAFA tomonidan tashkil etilgan xalqaro koʻrgazmali futbol turniri.

Ilk musoboqa 2022-yilda Oʻzbekistonning Namangan shahrida boʻlib oʻtgan.

 Markaziy Osiyo Futbol Federatsiyasi va Navroʻz kubogi 
Markaziy Osiyo futbol assotsiatsiyasi (AFOM/CAFA) Gʻarbiy Osiyo futbol federatsiyasidan ajralib chiqqandan soʻng Eron Futbol Federatsiyasi rahbarligida tashkil etilgan boʻlib, Osiyo Futbol Konfederatsiyasining (OFK) boʻlinmasi hisoblanadi. Unga Eron, Oʻzbekiston, Tojikiston, Afgʻoniston, Turkmaniston va Qirgʻiziston kiradi. Federatsiyaning bosh qarorgohi Tojikistonning Dushanbe shahrida joylashgan. Soʻnggi bir necha kun ichida ushbu federatsiyaning toʻrt nafar doimiy aʼzosi „Navroʻz“ kubogini oʻtkazishga qaror qilgan.

 Natijalar 
Nashr Yil Mezbon Ishtirokchilar Joy(lar) Gʻolib 2022Oʻzbekiston 
 
 
 Markaziy stadioni, Namangan, Oʻzbekiston

2022
1/2 Final

3-oʻrin uchun oʻyin

Final

 Eng muvaffaqiyatli terma jamoalar 
Jamoa Sarlavha(lar) Ikkinchi oʻrin Uchinchi oʻrin Toʻrtinchi oʻrin 1 (2022) 1 (2022) 1 (2022)1 (2022)

 

 

 

 „Central Asian trio set for Navruz Cup“

Turkum:Oʻzbekiston milliy futbol terma jamoasi oʻyinlari
Turkum:Markaziy Osiyo futbol jamoalarining turnirlari
Haybar

Haybar — Madinadan shimolda joylashgan voha boʻlib, mil. av. 6-asrdayoq mavjud bo‘lgan. Mil. 7-asrda Haybar hosildor, sersuv, xurmozor va dalalari bo‘lgan bir necha vodiylarda joylashgan. Aholisi yahudiy dehqonlar va yahudiylikni qabul qilgan arablardan tashkil topgan edi. Muhammad (sav) taxm. 1,5 ming kishilik qo‘shin bilan o‘zlariga dushman bo‘lgan H. aholisi ustiga yurganlar. Bir yarim oylik qamal va H.ning g‘atafon qabilasidan bo‘lgan ittifoqchilari ketishi bilan voha zabt etilgan. Taslim bo‘lish haqida H. aholisi bilan tuzilgan bitimda H. harbiy o‘lja (g‘anima) deb qaralgan, chunki u kuch bilan egallangan edi (anvatan). Vohaning 1/5 qism yeri Muhammad (sav) foydalariga (harbiy yurish rahbari sifatida) va u zotning oilalari foydasiga o‘tgan. Yerning qolgan qismi jangchilar o‘rtasida taqsimlangan; mahalliy aholi dehqonchilik qilib, olingan hosilning yarmini musulmonlarga berishi lozim bo‘lgan. Muhammad (sav) vafotlaridan so‘ng qizlari Fotima H.dan olingan hosilning Rasululloh (sav)ga tegashli ulushiga merosxo‘r sifatida da’vogarlik qilgan. Xalifa Abu Bakr (ra) bu talabni rad etgan, bunga sabab qilib Muhammad (sav)ning "Mening merosxo‘rlarim yo‘q va mendan keyin qolgan barcha narsalar zakot kabi xayrli maqsadlarga mo‘ljallangan jamoaning mulkidir (sadaqa)" degan hadislarini keltirgan. Umar (ra) voha yerlarini qayta taqsim etib, H.ni egallagan jangchilar va ularning merosxo‘rlariga xususiy mulk qilib bergan.

Iqlimi
Abduqahhor Hojiakbarov

Abduqahhor Hojiakbarov (1989-yil 18-iyulda tugʻilgan)—Oʻzbekiston milliy terma jamoasi sobiq futbolchisi.

 Futbolchilik faoliyati 
Abduqahhor futbolchilik faoliyatini dastlab MHSK futbol maktabida boshlagan. Futbol maktabida murabbiy Ruslan Ibragimov qoʻl ostida shugʻillangan. 2007-yilgi mavsumda Toshkentning „Quruvchi“ klubi yoshlar jamoasiga qabul qilngan.

„Bunyodkor“ klubida raqobat tufayli 2010-yilgi mavsumda „Olmaliq“ jamoasi tarkibiga oʻtgan. 2012-yilgi mavsumda „Bunyodkor“ jamoasiga qaytdi va 2013-yilgi mavsumda „Buxoro“ klubida ijara asosida oʻynagan. 2014-yilgi mavsumda „AGMK“ jamoasiga qaytdi va 5 yil davomida Olmaliq jamoasida oʻynagan. 2023-yil mavsum so'nngida futbolchilik faoliyatini yakunlagan.

 Faoliyat statistikasi 

 Xalqaro 
Oʻzbekiston terma jamoasi Yil Oʻyinlar Gol 2012 1 0 Jami 1 0

 Yutuqlari 

 Oʻzbekiston Superligasi chempioni: 2013
 Oʻzbekiston Kubogi sohibi: 2013, 2018

 

 

 Abduqahhor Hojiakbarov OʻzPFL saytida futbolchi profili

 Abduqahhor Hojiakbarov Transfermarkt saytida futbolchi profili
 Abduqahhor Hojiakbarov Soccerway saytida futbolchi profili

Turkum:1989-yilda tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Oʻzbekiston milliy terma jamoasi erkak futbolchilari
Turkum:Bunyodkor klubi futbolchilari
Turkum:AGMK futbolchilari
Turkum:Buxoro klubi futbolchilari
Turkum:Surxon klubi futbolchilari
Turkum:Turon klubi futbolchilari
Turkum:Yangiyer klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Osiyo oʻyinlari 2010 futbolchilari
Turkum:Oʻzbekistonning Osiyo oʻyinlaridagi sportchilari
Turkum:Oʻzbekistonda tugʻilganlar
Turkum:Oʻzbekiston kishilari
Turkum:Alifbo boʻyicha sportchilar
Rifat Ortiqov

Rifat Rimatovich Ortiqov (1983-yil 24-yanvar, Toshkent viloyati) — o‘zbek yengil atletikachisi, ko‘pkurash mutaxassisi. 2001—2012-yillarda yengil atletika bo‘yicha O‘zbekiston milliy terma jamoasi safida ishtirok etadi, yopiq inshootlardagi Osiyo chempionati bronza medali sovrindori, milliy ahamiyat ega birinchi chempionatlar g‘olibi va sovrindori, Londonda o‘tkazilgan yozgi Olimpiya o‘yinlari ishtirokchisi sanaladi.  

 Tarjimai holi 
Rifat Ortiqov 1983-yil 24-yanvarda O‘zbekiston SSR Toshkent viloyatida tug‘ilgan.

U birinchi marta 2001-yilgi mavsumda O‘zbekiston terma jamoasi safiga qo‘shilgan va Bandar-Seri-Begavan shahridagi o‘smirlar o‘rtasidagi birinchi Osiyo chempionatida ishtirok etib, o‘nkurash dasturida oltinchi o‘rinni egallaganida o‘zini yengil atletika bo‘yicha xalqaro miqyosda eʼlon qilgan edi.  

2002-yili Bangkokda o‘smirlar o‘rtasidagi Osiyo chempionatida bronza medali, Kingston shahrida o‘tkazilgan o‘smirlar o‘rtasidagi jahon chempionatida 16-o‘rinni egalladi.  

2004-yilda u Tehrondagi yopiq inshootlardagi Osiyo chempionatiga tashrif buyurib, u yerdan bronza medalini olib qaytadi — yettikurashda jamlagan 5299 ball bilan shaxsiy rekordni o‘rnatdi, faqat qozog‘istonlik Pavel Dubitskiy va eronlik Ahmad Husayniyga imkoniyatni qo‘ldan yuoy berib qo‘yadi.  

2006-yilda Pattayada bo‘lib o‘tgan yopiq inshootlardagi Osiyo chempionatida u yettikurashda beshinchi bo‘ldi.  

2007-yili Ammandagi Osiyo chempionatida tayanib sakrash bo‘yicha io‘tirok etadi, biroq barcha urinishlar zoye ketadi va hech qanday natijaga erishmaydi.  

2009-yilda Guanchjouda o‘tkazilgan Osiyo chempionatida o‘nkurash bo‘yicha oltinchi o‘rinni egalladi.  

2010-yilda Guanchjoudagi Osiyo o‘yinlarida u yana shu natijani ko‘rsatadi.  

2011-yil Kobe shahridagi Osiyo chempionatida u o‘nkurash bo‘yicha o‘z natijasini muddatidan oldin yakunladi. Mavsum boshida Toshkentda bo‘lib o‘tgan O‘zbekiston kubogida u 7975 ochko bilan o‘zining shaxsiy rekordini o‘rnatadiRifat Artikov — profil na sayte IAAF (angl.).  

Bir qator davomli muvaffaqiyatli chiqishlari tufayli u 2012 yilda Londonda boʻlib oʻtgan yozgi Olimpiada oʻyinlarida mamlakat sharafini himoya qilish huquqiga ega bo‘ldi — u o‘nkurashning barcha yo‘nalishlari bo‘yicha jami 7203 ball to‘pladi va yakuniy musobaqa bayonnomasida 26-o‘rinni qo‘lga kiritadiRifat Artikov Arxivnaya kopiya ot 5 oktabrya 2016 na Wayback Machine (angl.) — stranitsa na sayte Mejdunarodnogo olimpiyskogo komitetaRifat Rimatovich Artikov — olimpiyskaya statistika na sayte Sports-Reference.com (angl.).

 

Turkum:Yashayotgan insonlar
Turkum:1983-yilda tugʻilganlar
Turkum:24-yanvarda tugʻilganlar
Doston Ibragimov

Doston (Ibrohimov) Ibragimov (1997-yil 23-yanvarda tugʻilgan) – oʻzbekistonlik futbolchi, „Gʻijduvon“ klubining sobiq yarim himoyachisi.

 Xalqaro oʻyinlar 
Ibrohimov Oʻzbekiston milliy terma jamoasi safidagi debyutini 2019-yilning 2-iyun kuni Turkiyaga qarshi oʻrtoqlik oʻyinida (2:0) oʻtkazdi.

 

 
 
 Doston Ibragimov OʻzPFL
 Doston Ibragimov Transfermarkt
 

Turkum:23-yanvarda tugʻilganlar
Turkum:1997-yilda tugʻilganlar
Turkum:Yashayotgan insonlar
Turkum:Navoiy viloyati kishilari
Turkum:Oʻzbekistonlik erkak futbolchilari
Turkum:Paxtakor jamoasi futbolchilari
Turkum:Buxoro klubi futbolchilari
Turkum:Qizilqum klubi futbolchilari
Turkum:Dinamo Samarqand futbolchilari
Turkum:Mashʼal-2 klubi futbolchilari
Turkum:Chigʻatoy klubi futbolchilari
Turkum:Gʻijduvon klubi futbolchilari
Turkum:Kattaqoʻrgʻon klubi futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekiston 21 yoshgacha boʻlgan terma jamoasi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Birinchi ligasi futbolchilari
Turkum:Oʻzbekiston Superligasi futbolchilari
Conduent

Conduent Inc. – shtab-kvartirasi Nyu-Jersi shtati Florham Parkda joylashgan amerikalik biznes xizmatlarini koʻrsatuvchi kompaniya. U 2017-yilda Xerox kompaniyasidan ajralib chiqanidan keyin tashkil etilgan. Kompaniya korxonalar va hukumatlar uchun raqamli platformalarni taklif etadi. 2021-yil holatiga koʻra, uning 22 mamlakatda ishlaydigan 31 000 dan ortiq xodimlari bor edi. 

 Tarixi 
2016-yil 5-iyun kuni Xerox oʻzining Xerox Business Services boʻlinmasini butunlay alohida korporatsiyaga aylantirishini eʼlon qildi, lekin uning nomini oshkor qilmadi. Yangi kompaniyaning biznes doirasi asosan Xerox olti yil avval 2010-yilda sotib olgan sobiq biznes xizmatlari kompaniyasi Affiliated Computer Services (ACS) bilan bir xil ekanligi tushunilgan edi.

2016-yil 6-oktabrda Xerox ikki alohida kompaniyaga bo‘linish niyatini e’lon qilgan holda, yangi biznes xizmatlari kompaniyasi Conduent nomini e’lon qildi. Unda kompaniyaning “tangaga zarb qilingan nomi” “kompaniyaning oʻz mijozlari va ularning tarkibiy qismlari oʻrtasidagi tranzaksiya munosabatlarini boshqarish boʻyicha tajribasidan ilhomlangan” deb taʼriflangan.

2017-yil 3-yanvarda Conduent Xerox kompaniyasidan ajralganidan keyin rasmiy ravishda paydo boʻldi. 2017-yilning birinchi choragi yakuniga ko‘ra, Carl Icahn kompaniyaning 9,7 foiziga egalik qilgan.

2019-yil fevral oyida Conduent oʻzining mijozlarga xizmat koʻrsatish shartnomalarining bir qismini Skyview Capital kompaniyasiga sotdi, u Continuum Global Solutions LLC deb nomlangan yangi biznesni yaratdi.

2020-yil fevral oyida Conduent Clifford Skeltonning bosh ijrochi direktor lavozimiga tayinlanganini eʼlon qildi. Tayinlashdan oldin Skelton yetti oy davomida Conduent kompaniyasining vaqtinchalik bosh direktori lavozimida ishlagan. U Conduent direktorlar kengashi aʼzosi sifatida davom etadi.

2021-yil may oyida Konduent 2013–2015-yillarda avvalgi Xerox Commercial Solutions kompaniyasi faoliyati doirasida ishga qabul qilishda kamsitish holatlarini hal qilish uchun Qo‘shma Shtatlar Mehnat Departamenti bilan kelishuvga erishdi. Conduent 1624 qora tanli, osiyolik, mahalliy Gavayi va Tinch okeani orollaridagi ishga daʼvogarlarga 395 000 dollar toʻlashga rozi boʻldi.

 Xizmatlar va mahsulotlar 
Conduent tibbiy toʻlovlar, bemorlarni qoʻllab-quvvatlash xizmatlari, elektron toʻlovlar yigʻish, Medicaid skriningi, va ijtimoiy nafaqa, ijtimoiy sugʻurta va oziq-ovqat talonlari kabi davlat imtiyozlari uchun oldindan toʻlangan kartani qayta ishlash kabi biznes xizmatlarini taqdim etadi. 

 Mukofotlar va eʼtirof 

 2021-yil aprel: Forbes Amerikaning xilma-xillik boʻyicha eng yaxshi ish beruvchilari yillik roʻyxatida №486-oʻrinni egalladi.
 2022-yil yanvar: 2022-yilga qadar “GovTech 100” kompaniyalar roʻyxati
Foundation Medicine

Foundation Medicine, Inc. – Massachusets shtati Kembrij shahrida joylashgan Amerika kompaniyasi boʻlib, u qattiq oʻsmalar, gematologik malign oʻsmalar va sarkomalar uchun keyingi avlod sekvensiyalash texnologiyasiga asoslangan genomik profillash tahlillarini ishlab chiqadi va sotadi.

 Tarixi 
Foundation Medicine Massachusets shtatining Kembrij shahrida tashkil etilgan. Kompaniya Keng Institut tadqiqotchilari Levi Garraway va Matthew Meyerson 2007-yilda 238 ta DNK mutatsiyalarini keng panelli sinovdan oʻtkazish usulini batafsil bayon qilgan maqolani nashr etganidan keyin yaratilgan.

Foundation Medicine 2010-yilda Third Rock Ventures boshchiligidagi 25 million dollarlik A seriyali moliyalashtirish bilan boshlangan. Kompaniya 2012-yilda FoundationOne deb nomlangan birinchi tijorat tahlilini yoki testini chiqardi. Kompaniya, shuningdek, bemor namunalarini tahlil qilish uchun farmatsevtika kompaniyalari bilan hamkorlik qilishni boshladi. Birinchi bunday dastur 2011-yilda Novartis bilan sinovdan oʻtkazildi va 2018-yilga kelib kompaniya 30 dan ortiq hamkorlikka ega edi.

Foundation Medicine oʻzining ikkinchi testini, FoundationOneHeme deb nomlangan gematologik biomarker tahlilini 2013-yilda ishga tushirdi. Kompaniya 2013-yil avgust oyida o‘zining dastlabki ommaviy taklifini o‘tkazdi. Keyingi yili Michigan shtatidagi Priority Health kompaniyaning sinovlarini qamrab oladigan Qoʻshma Shtatlardagi birinchi sogʻliqni saqlash rejasiga aylandi.

2016-yilda FoundationCore maʼlumotlaridan foydalangan holda, Foundation Medicine 18 000 katta yoshli bemorlarning saraton kasalliklari boʻyicha genomik maʼlumotlarini aks ettiruvchi anonim yozuvlarni Milliy saraton institutining (NCI) Genomic Data Commons (GDC) portaliga eʼlon qildi.

2018-yil iyun oyida Roche Foundation Medicine kompaniyasini sotib olishini eʼlon qildi.

Foundation Medicine endi Roche kompaniyasining shoʻba korxonasi boʻlib, u mustaqil ravishda ishlaydi.

 Mahsulotlari 
Foundation Medicine mahsulotlariga qattiq oʻsmalarni, qonga asoslangan saraton va sarkomalarni tekshirish uchun ishlatiladigan genomik testlar hamda maʼlumotlar xizmatlari kiradi.

 FoundationOne CDx – bu besh turdagi oʻsma uchun maʼlumot beruvchi CGP testi: tuxumdon, oʻpka, koʻkrak, kolorektal va melanoma.
 FoundationOne suyuqlik
 FoundationOne Heme
 Kompaniyaning FoundationCore maʼlumotlar bazasida kompaniya tahlillari natijalaridan olingan 300 000 dan ortiq genomik profillar hamda saratonning 150 dan ortiq kichik haqida maʼlumotlar mavjud.
Nebo

„Nebo“ (yaʼni „Osmon“) — „Diskoteka avariya“ rus guruhi ijro etgan qoʻshiq. Guruhning 2001-yil eʼlon qilingan „Manyaki“ nomli studiyaviy albomiga uchinchi trek oʻlaroq kiritilgan. Qoʻshiqning kuyini ham, matnini ham guruh aʼzosi Aleksey Rijov yozgan. Guruh reperturigagi oz sonli hazilomuz boʻlmagan qoʻshiqlarning biri.

Qoʻshiqning bir necha versiyasi mavjud. „Moralniy kodeks“ rok-guruhi guruhi bilan ijro etilgan versiya guruhning „Chetvero parney“ (2006) nomli albomiga kiritilgan. Klip uchun qayta ishlangan versiya „The Best“ (2008) albomiga kiritilgan.

Guruh aʼzolarining soʻzlariga koʻra, qoʻshiq ommalashib ketganidan keyingina klip olishga qaror qilishgan. Klipni 2003-yil shved rejissyori va prodyuseri Mikeadelica Shvetsiyada suratga olgan. Unda ertak syujeti tasvirlangan. Klip uchun guruh „Eng yashi video“ hamda „Eng yaxshi qoʻshiq“ nominatsiyalarida „Muz-TV“ mukofoti bilan taqdirlangan.

2015-yil Rijov „Diskoteka avariya“ guruhini 2012-yilda tark etgan sobiq aʼzosi Nikolay Timofeyev oʻzi yozgan uch qoʻshiq, jumladan, „Nebo“ qoʻshigʻini ijro etgani uchun 2,8 million jarima toʻlanishini talab qilib sudga murojaat qilgan. Intellektual mulk sudi Timofeyeyevga Rijov yozgan qoʻshiqlarni ijro etishni man etgan, ammo Rijovning kompensatsiya boʻyicha talabini qondirmagan.

 

 
 

Turkum:Diskoteka avariya qoʻshiqlari
Turkum:2001-yil qoʻshiqlari
Turkum:Rus tilidagi qoʻshiqlar
Oleg Veretelnikov

Oleg Alekseyevich Veretelnikov (1972-yil 22-yanvarda tug‘ilgan)Sports-Reference.com (angl.) — o‘zbek yengil atletikachisi, ko‘pkurash bo‘yicha mutaxassis. 1990-yillarda yengil atletika bo‘yicha O‘zbekiston milliy terma jamoasi safida ishtirok etadi, Osiyo o‘yinlari chempioni va kumush medali sovrindori, Osiyo chempioni, Markaziy Osiyo o‘yinlari chempioni, milliy ahamiyatga ega chempionatlari g‘olibi va sovrindori, ikki yozgi Olimpiya o‘yinlari ishtirokchisi. O‘zbekiston Respublikasida xizmat ko‘rsatgan sportchi (1999).  

 Tarjimai holi 
Oleg Veretelnikov 1972-yil 22-yanvarda tugʻilgan.

Oleg Vertelnikov kattalar o‘rtasidagi xalqaro darajadagi ilk jiddiy muvaffaqiyatga 1993-yilgi mavsumda O‘zbekiston terma jamoasi tarkibiga kirganda va o‘nkurash bo‘yicha Manila shahridagi Osiyo chempionatida g‘alaba qozonganida erishgan.  

1994-yilda Xirosimada o‘tkazilgan Osiyo o‘yinlarida ishtirok etadi va u yerdan kumush medalni olib keladi — u yerda faqat hamyurti Ramil Gʻaniyevga imkoniyatni qo‘ldan boy berib qo‘yadi. Shuningdek, u Sankt-Peterburgdagi „Yaxshi niyat o‘yinlari“da ishtirok etib, to‘plagan 7369 ball bilan oltinchi o‘rinni egalladi.

Bir qator muvaffaqiyatli chiqishlari tufayli Oleg 1996-yili Atlantadagi yozgi Olimpiada o‘yinlarida mamlakat sharafini himoya qilish huquqini qo‘lga kiritgan bo‘lsa-da, bu yerda o‘z chiqishini muddatidan oldin yakunladi, biroq hech qanday natijaga erisha olmadi.  

Atlanta Olimpiadasidan so‘ng Veretelnikov yana bir olimpiya bosqichida O‘zbekiston yengil atletika terma jamoasida qoladi va yirik xalqaro musobaqalarda ishtirok etishda davom etadi. Shunday qilib, 1997-yili Olmaotada bo‘lib o‘tgan Markaziy Osiyo o‘yinlarida g‘olib chiqib, Afinadagi jahon chempionatida kuchli yigirmatalikni yopadi.  

Oleg 1998-yilda to‘plagan 8278 ball shaxsiy rekordi bilan Bangkokdagi Osiyo o‘yinlarida g‘alabaga erishadi.  

U 1999-yilda Avstriyada o‘tkazilgan xalqaro Hypo-Meeting  musobaqalarida 15-o‘rinni, Sevilyadagi jahon chempionatida 11-o‘rinni egalladi.  

O‘zbekiston terma jamoasi yetakchilari qatorida 2000-yilda Sidneydagi Olimpiya o‘yinlari saralashidan muvaffaqiyatli o‘tadi — 100 metr masofaga yugurishda so‘nggi o‘rinni egalladi va yana o‘z chiqishlarini muddatidan oldin yakunlaydi Oleg Veretelnikov Arxivnaya kopiya ot 6 oktabrya 2016 na Wayback Machine (angl.) — stranitsa na sayte Mejdunarodnogo olimpiyskogo komiteta Oleg Alekseevich Veretelnikov — olimpiyskaya statistika na sayte Sports-Reference.com (angl.)Oleg Veretelnikov — profil na sayte IAAF (angl.).  

Vertelnikovga sportdagi ulkan yutuqlari uchun „O‘zbekiston Respublikasida xizmat ko‘rsatgan sportchi“ (1999-yil) faxriy unvoni bilan taqdirlanadi.

 

Turkum:Yashayotgan insonlar
Turkum:1972-yilda tugʻilganlar
Turkum:22-yanvarda tugʻilganlar
Ivan Zaysev

Ivan Viktorovich Zaitsev (1988-yil 7-noyabrda tugʻilgan) — Oʻzbekiston yengil atletikachisi, nayza uloqtirish bo‘yicha ixtisoslashgan.

 Sport faoliyati 
Osiyodagi eng yaxshi nayza uloqtiruvchilardin biri sanaladi. Bir necha Osiyo chempionatlarida ishtirok etib, quyidagi natijalarni ko‘rsatadi:  

 2007-yil — 61,14 m (9-oʻrin)
 2009-yil — 74,37 m (5-oʻrin)
 2011-yil — 79,22 m (3-oʻrin)
 2013-yil — 79,76 m (1-oʻrin)

Ivanning eng yaxshi natijasi — 85,03 m — 2012-yilda Moskva yaqinidagi Jukovskiyda,  Znamenskiy birodarlar yodgorligida o‘rnatadi va  o‘z g‘alabasini nishonlaydiIvan Zaysev stal pobeditelem Memoriala Znamenskix(nedostupnaya ssilka).  

U 2012-yilgi Olimpiadada qatnashgan, u yerda jamlagan 73,94 m ball bilan atigi 36-oʻrinni egallagan.

2013-yil u Moskva Jahon chempionatida  to‘plagan 78,33 m ball bilan 12-o‘rinni egalladi.  

2014-yilda Ivan Zaysev 83,68 metrga nayza uloqtirib, Osiyo oʻyinlarida bronza medaliga sazovor bo‘ladi.  

Ivan Oʻzbekiston Respublikasining xalqaro toifadagi sport ustasi.

 Oilasi 
Uning otasi mashhur sovet (keyinchalik o‘zbek) nayza uloqtiruvchi Viktor Zaytsev — Sietldagi „Yaxshi niyat o‘yinlari“ g‘olibi, 1992-yilgi Olimpiada ishtirokchisi, nayza uloqtirish bo‘yicha (87,20 m — 23.06.1992, Toshkent) O‘zbekistonning amaldagi rekordi sohibi hisoblanadi.

 

 

 Ivan Zaysev — olimpiyskaya statistika na sayte Sports-Reference.com (angl.)
 Ivan Zaysev 

Turkum:Toshkentda tugʻilganlar
Turkum:Yashayotgan insonlar
Turkum:1988-yilda tugʻilganlar
Turkum:7-noyabrda tugʻilganlar
Oleg Sobirov

Oleg Vladimirovich Sobirov (1981-yil 13-martda tugʻilgan) – oʻzbekistonlik professional sobiq futbolchi, Hozirda Qozogʻistonda murabbiylik faoliyati bilan shugʻillanadi.

 Biografiya 
Oleg „Paxtakor“ jamoasi bilan birgalikda Dneprodzerjinsk osmonida aviahalokatda halok boʻlgan futbolchi Vladimir Sobirovning oʻgʻlidir. Oleg futbolga oid dastlabki bilimlarini Chimkent sport maktabida olgan. Uning dastlabki professional jamoasi „Navbahor“ klubi boʻldi. Navbahor jamoasi tarkibida ikki mavsum davomida toʻp surgan va Oʻzbekiston Kubogi sohibi boʻldi. Keyinchalik Toshkent viloyatining „Doʻstlik“ jamoasi tarkibida ikki mavsum davomida toʻp surgani va ilk bor Oʻzbekiston Superligasi chempioniga aylangan. 2002-yilda dastlab Ukraina jamoasiga ijaraga berilgan. 2003-yildan faoliyatini Qozogʻiston chempionatiga koʻchirgan va shundan soʻng asosan qozoq jamoalarida toʻp surgan. 2010-yilda Qoʻstanayning „Tobol“ jamoasida oʻynagan va mamlakat chempioniga aylangan.

 Terma jamoadagi faoliyati 
Oʻzbekiston milliy terma jamoasida toʻp surga va 6 ta oʻyinda ishtirok etgan.

 Murabbiylik faoliyati 
Hozirda Jas Ulanshaharchasida sport maktabida murabbiylik qiladi. Oleg bir qator xayriya uchrashuvlari va xaotira oʻyinlarida futbol oʻynab turadi.

 Yutuqlar 

 Oʻzbekiston kubogi sohibi: 1998, 2000
 Oʻzbekiston chempioni: 1999, 2000
 Oʻzbekiston chempionatining bronza medali sovrindori: 2002
 Qozogʻiston chempioni: 2010

 Shaxsiy hayot 
Oleg uylangan, 3 nafar farzandning otasi (2 qiz va bir oʻgʻli bor).

 

 

 Oleg Sobirov at UAF and archived FFU page (in Ukrainian)
 
 Profile at klisf.info

Turkum:1981-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Qozogʻistonlik erkak futbolchilar
Turkum:Erkak futbol himoyachilari
Turkum:Doʻstlik Toshkent futbolchilari
Turkum:Navbahor futbolchilari
Turkum:Qizilqum klubi futbolchilari
Turkum:Zarafshon Navoiy futbolchilari
Turkum:FC Maritsa Plovdiv futbolchilari
Turkum:FC Karpati-2 Lvov futbolchilari
Turkum:Oʻzbekistonlik muhojir erkak futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekistonlik futbol murabbiylari
Turkum:Oʻzbekistonlik futbol murabbiylari chet elda
Turkum:FC Karpati-3 Lvov futbolchilari
Turkum:Regar-TadAZ klubi futbolchilari
Turkum:Aktobe futbolchilari
Turkum:Ordabasi klubi futbolchilari
Turkum:FC Megasport futbolchilari
Turkum:Jetisu klubi futbolchilari
Turkum:FC Vostok futbolchilari
Turkum:FC Tobol jamoasi futbolchilari
Turkum:FC Atirau futbolchilari
Turkum:FC Sunkar futbolchilari
Dilshod Rahmatullayev

Dilshod Rahmatullaev (1989-yil 17-fevralda tugʻilgan) – oʻzbek professional futbolchisi, yarim himoyachi pozitsiyasida oʻynaydi. 

 Futbolchilik faoliyati 
Futbolchilik faoliyatini 2010-yilda Toshkentning „Lokomotiv“ klubida boshlagan. 2014-yil yanvar oyida u Turkiyaning „Shanliurfaspor“ klubiga ijaraga oʻtgan. 2014-yil iyul oyida Shanliurfasporni tark etgan. Rahmatullayev 2014-yilning iyul oyi oxirida yana „Lokomotiv“ safiga qoʻshildi va 2015-yil yakuniga qadar oʻynagan. U „Lokomotiv“ ni tark etib, 2016-yilgi mavsumda Qarshining „Nasaf“ klubiga oʻtgan.

 Xalqaro 
Rahmatullayev 2012-yilning 29-yanvarida BAAga qarshi oʻrtoqlik oʻyinida milliy terma jamoa safida debyut qilgan.

 Yutuqlar 

 Oʻzbekiston Ligasi ikkinchi oʻrinchisi (6): 2013, 2014, 2015, 2017, 2018, 2020
 Oʻzbekiston kubogi (1): 2014 2014 Uzbekistan Cup int.soccerway.com. Retrieved 22 September 2021
 Oʻzbekiston Superkubogi (2): 2015, 2016

 

 

 Dilshod Rahmatullayev Soccerway saytida
 Dilshod Rahmatullayev Transfermarkt saytida

Turkum:Yashayotgan insonlar
Turkum:Alifbo boʻyicha sportchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Lokomotiv Toshkent futbol klubi futbolchilari
Turkum:AGMK futbolchilari
Turkum:Nasaf klubi futbolchilari
Turkum:Paxtakor jamoasi futbolchilari
Turkum:Andijon klubi futbolchilari
Turkum:Metallurg Bekobod klubi futbolchilari
Turkum:Dinamo Samarqand futbolchilari
Turkum:Qoʻqon 1912 klubi futbolchilari
Turkum:Soʻgʻdiyona Jizzax futbolchilari
Turkum:Şanlıurfaspor futbolchilari
Turkum:Mashʼal klubi futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:TFF Birinchi Liga futbolchilari
Turkum:Oʻzbekistonlik muhojir erkak futbolchilari
Turkum:Turkiyadagi muhojir erkak futbolchilar
Yelena Svejenseva

Yelena Svejenseva (1968-yil 21-dekabrda tug‘ilgan) Yelena Svezhentseva-Burgiman // Мировая лёгкая атлетика — 1912. Burgimanga turmushga chiqqan, sovet va o‘zbek yengil atletikachisi, nayza uloqtirish bo‘yicha mutaxassis. U 1990-2000-yillarda SSSR, MDH va O‘zbekiston yengil atletika terma jamoalarida o‘ynagan, milliy chempionatlar g‘olibi va sovrindori, Barselonadagi yozgi Olimpiya oʻyinlari va Shtutgartdagi jahon chempionati ishtirokchisi.

 Tarjimai holi 
Yelena Svejenseva 1968-yil 21-dekabrda Toshkentda dunyoga keladi.

Toshkentda yengil atletika bilan shug‘ullangan, Oʻzbekiston SSR sharafini himoya qilgan sportchilardan biri sanaladi.  

1992-yilgi mavsumda Moskvadagi MDH chempionatida u ilk marta nayza uloqtirish bo‘yicha shaxsiy rekordi 61,76 metr bilan bronza medalini qo‘lga kiritganida o‘zini tanitadi — mazkur musobaqada faqat belaruslik Natalya Shikolenko va ukrainalik Irina Kostyuchenkovaga imkoniyatni qo‘ldan boy beradi. Chempionat yakuniy natijalariga ko‘ra, u Barselonadagi yozgi Olimpiya o‘yinlarida ishtirok etish uchun sobiq Sovet respublikalari sportchilaridan yig‘ilgan Birlashgan terma jamoa tarkibiga kiradi — musobaqa o‘yinlarda 57,32 metr natija ko‘rsatib, yakuniy bayonnomada to‘qqizinchi qatordan joy egalladi Елена Свеженцева Архивная копия от 8 октября 2016 на Wayback Machine (англ.) — страница на сайте Международного олимпийского комитетаЕлена Свеженцева — олимпийская статистика на сайте Sports-Reference.com (англ.).  

Sovet Ittifoqi parchalangach u O‘zbekiston sharafini himoya qiladi. Shunday qilib, 1993-yili O‘zbekiston terma jamoasi tarkibida Shtutgartdagi jahon chempionatida ishtirok etib, 55,10 metr masofaga nayza uloqtirib, dastlabki saralash bosqichidan o‘ta olmadi.  

Garchi Yelena xalqaro maydonda sezilarli natijalarni ko‘rsatmagan bo‘lsa ham 1990—2000-yillar davomida faoliyatdagi sportchi bo‘lib qoladi.  U 2000-yilgi mavsumda yangi turdagi nayza uloqtirish bilan 56,42 metr masofada eng yaxshi natijani ko‘rsatadiЕлена Свеженцева — профиль на сайте IAAF (англ.).

 

Turkum:Yashayotgan insonlar
Turkum:1968-yilda tugʻilganlar
Turkum:21-dekabrda tugʻilganlar
Aygul Qosanova

Aygul Qosanova (1974-yil 24-iyulda Mangʻistau viloyatida tugʻilgan) anʼanaviy qoʻshiqchi, doʻmbirachi. Qozogʻistonda xizmat koʻrsatgan xodim (2010). Darin davlat mukofoti sovrindori (1999). Qozoq milliy sanʼat universiteti professori. Qozogʻiston Respublikasi Prezidentining madaniyat sohasidagi mukofoti sovrindori.

 Biografiyasi 
1974-yilda Mangʻistau viloyatida tugʻilgan. Janri - Qozoq anʼanaviy va xalq qoʻshiqlari. Kasbi - Xonanda, doʻmbirachi, musiqa oʻqituvchisi, professor.

Ijodiy faoliyatini 1995-yilda nomidagi viloyat filarmoniyasi xonandasi sifatida boshlagan.

1996-yildan 2007-yilgacha - Qozogʻiston Respublikasi Prezidenti orkestrining yetakchi solisti.

1988—1990-yillarda Aqtau sanʼat maktabida tahsil olgan (magistr – Qozogʻiston Respublikasida xizmat koʻrsatgan xodim, professor Ruxiya Batirshiyeva).

2001-yilda Qurmangazi nomidagi Qozogʻiston milliy konservatoriyasining aspiranturasini Qozogʻiston Respublikasi xalq artisti, professor Qayrat Baybosinov sinfida tamomlagan.

Qurmangʻazi nomidagi Olmaota davlat konservatoriyasin doʻmbirada xalq qoʻshiqlarini ijro etish toifasini tamomlagan.

Shuningdek, Jusipbek Elebekov nomidagi Respublika estrada va sirk kollejida dars beradi. Qurmangʻazi nomidagi davlat konservatoriyasi aspiranturaning bosh boʻlimida oʻqiydi. Isroil, AQSh, Avstriya, Germaniya, Turkiya, Malayziya va dunyoning boshqa mamlakatlarida boʻldi.

 Ijodkorligi 
Oygul Qosanovaning repertuaridan anʼanaviy mintaqaviy qoʻshiqlar va termelar, Mangʻistov togʻlari asarlari, shuningdek, okean asarlari oʻrin olgan.

Bundan tashqari, u zamonaviy bastakorlarning qoʻshiqlarini eng isteʼdodli estrada xonandalaridan biri.

Mamlakat tarixidan oʻrin olgan Qozogʻiston Respublikasining YeXHTga raisligiga bagʻishlangan tantanali konsertda u Avstriya davlati Vena shahrida oʻz chiqishlarini namoyish etdi.

2007-yilda Olmaota shahrida Respublika saroyida "Ainamkoʻz" qoʻshigʻi kechasi boʻlib oʻtdi.

Yakkaxon ijroda ikkita “Shyrka dauysym, sharykta” CD (2003) va “Oqsunqor” disklaridan iborat “Qoʻshiqlar” albomi chiqdi.

 Mukofotlar 

1993-yil Qozogʻiston Respublikasining xalq artisti Gʻarifolla Qurmangʻaliyeva nomindagi tanlovning lauireati.
 Amire Kashaubayev va Gʻarifolla Qurmangaliyev nomidagi Respublika tanlovining 1-oʻrin sohibi.
 1999-yil — Darin Davlat mukofoti laureati
 2010-yil — Qozogʻistonda xizmat koʻrsatgan xodim.
 Qozogʻiston Respublikasining birinchi prezidenti jamgʻarmasining madaniyat sohasidagi mukofoti sovrindori.
 Qozogʻiston Respublikasi Prezidentining 2018-yil 5-dekabrdagi farmoni bilan qozoq xalq musiqa san’atidagi ulkan yutuqlari va musiqa pedagogikasidagi samarali faoliyati uchun “Hurmat” ordeni bilan taqdirlangan.
 2018-yil - Aqtau shahrining faxriy fuqarosi.
 "Aqtau shahriga 55 yil" medali (2018)
 Qozogʻiston Respublikasi ta’lim a’lochisi.
 Mangistov viloyati hokimining maxsus mukofoti laureati (2017)

 

Turkum:Yashayotgan insonlar
Turkum:1974-yilda tugʻilganlar
Turkum:24-iyulda tugʻilganlar
Turkum:Qozogʻistonlik qoʻshiqchilar
ASA bemor jismoniy holati tasnifi

ASA bemor jismoniy holati tasnifi – Amerika anesteziologlari jamiyati tomonidan 1963-yilda ishlab chiqilgan va keyingi yillarda takomillashtirilgan tasniflash tizimi boʻlib, jarrohlik amaliyot rejalashtirilgan bemorlarning jismoniy holatini baholashda qoʻllanadi. Tasnif oʻz ichiga quyidagi sinflarni oladi:
+SinfTaʼrifMisollar, lekin bular bilan cheklanmaganASA INormal, sogʻlom shaxsSogʻlom, tamaki (yoki nos) chekmaydigan, alkogol mahsulotlari isteʼmol qilmaydigan yoki juda kam miqdorda isteʼmol qiladigan, TVI 40), aktiv gepatit, alkogol mahsulotlarini suistemol qilish yoki unga qaramlik, EKS mavjudligi, chap qorincha qon haydash fraksiyasining oʻrtacha kamayishi, dasturli gemodializ oluvchi surunkali buyrak kasalligi soʻnggi bosqichidagi bemor, muddatiga yetmay tugʻilgan chaqaloq (post-konseptual yosh <60 hafta); anamnezida 3 oydan koʻp muddat avval miokard infarkti, insult, TIA, koronar tomirlarda stentlash boʻlgan bemorlar; uzoq davom etgan va jiddiy fiziologik buzilishlarga olib kelgan toʻliq ichak tutilishi, oʻpka tiriklik sigʻimini kamayishiga olib kelgan oʻpka tuberkulyozi, uzoq davom etgan kasallik tufayli barcha yoki bir necha tizimlar kuchsizlanishi oqibatida zaiflashgan bemorlar; oʻpka abssesi.ASA IVHayotiga havf solayotgan ogʻir darajadagi tizimli kasalligi bor bemorYaqin 3 oy ichida miokard infarkti, insult, TIA, koronar tomirlarda stentlash boʻlgan bemorlar; davom etayotgan miokard ishemiyasi, yurak klapanlari ogʻir disfunksiyasi, qon haydash fraksiyasining keskin kamayishi, sepsis, DIK, oʻtkir buyrak yetishmovchiligi yoki gemodializ seanslarini nomuntazam olayotgan surunkali buyrak kasalligi soʻnggi bosqichidagi bemor; qaytmas oʻzgarishlarga olib kelgan ogʻir travma; surunkali kasallik tufayli zaiflashgan bemorda uzoq davom etayotgan va jiddiy fiziologik buzilishlarga olib kelgan toʻliq ichak tutilishi.ASA VJarrohlik amaliyoti bajarilmagan taqrdirda oʻlishi muqarrar boʻlgan oʻta ogʻir holatdagi bemorAbdominal/torakal aorta anevrizmasi yorilishi, massiv travma, mass effektga olib kelgan kalla ichi gematomasi, ogʻir yurak patologiyasi yoki multiorgan yetishmovchilik fonida mezenterial tomirlar trombozi.ASA VIMiya oʻlimi qayd etilgan donorEShoshilinch amaliyot – jarroh tomonidan qoʻyilgan koʻrsatmaga koʻra shoshilinch ravishda jarrohlik amaliyoti bajarilishi lozim boʻlgan holatlar.TVI – tana vazni indeksi, EKS – elektrokardiostimulyator, TIA – tranzitor ishemik ataka, QD – qandli diabet, DIK – disseminatsiyalangan intravaskulyar koagulyatsiya,
Pfeiferbrunnen

link=//upload.wikimedia.org/wikipedia/commons/thumb/5/5d/Pfeiferbrunnen_8375.jpg/170px-Pfeiferbrunnen_8375.jpg|thumb| Pfeiferbrunnen.
Pfeiferbrunnen — Shveysariyaning Bern shahridagi Spitalgasse 21 yaqinida joylashgan tarixiy favvora. Bu favvora XVI asrda Bernning Eski shahar qismida bunyod etilgan favvoralaridan biri boʻlib, Shveysariya milliy ahamiyatga ega boʻlgan meros obyektlari roʻyxatiga kiradi, shuningdek, Bernning eski shahar qismi YuNESKOning Jahon merosi roʻyxatiga kiritilgan.

 Tarixi 
Pfeiferbrunnen 1545-1546-yillarda bunyod etilgan boʻlib, shveytsariyalik Uygʻonish davri haykaltaroshi Hans Gieng tomonidan 1514-yilda Albrecht Durerning „Bagpiper“ (Volinka) nomli yogʻoch oʻymakorligi asosida yaratilgan aylanma asos qismiga qurilgan. Dastlab, u sayohatchilar uchun mehmonxona boʻlgan Gasthaus (mehmonxona va restoran) maydonidagi Kreuz oldida turardi. 1594-yilda bino nomi Gasthof zum Storchen deb oʻzgartirildi. Bu esa Storchenbrunnen nomini muqobil variant Pfeiferbrunnen nomiga oʻzgarishiga sabab boʻldi. Ushbu muqobil nom XIX asrning oxirigacha mashhur edi. 1874-yildagi taʼmirlash vaqtida haykalning orqa tomoniga yozuvli taxta oʻrnatilgan, ustundagi figuralarga shikast yetgan. Hozirgi suv havzasi 1889-yilda qurilgan. Keyin, 1919-yilda favvora Ryffli- va Storchengässchen oʻrtasidagi asl joyidan sharqqa, hozirgi Spitalgasse 21 oldidagi maydonga koʻchirib oʻtkazilgan.

Favvora haykalida shveytsarlarning milliy cholgʻu asbobi volinkani chalib turgan koʻk, qizil rangdagi libos kiygan musiqachi va uning yonida oq-kulrang tusli gʻoz tasvirlangan. Musiqachi nochor kiyingan, hatto oyogʻida oyoq kiyimi ham yoʻq.

 

Turkum:Berndagi favvoralar
Simsonbrunnen

link=//upload.wikimedia.org/wikipedia/commons/thumb/1/1b/SimsonBrunnen01.jpg/220px-SimsonBrunnen01.jpg|thumb| Sanson sherni oʻldirmoqda.
Simsonbrunnen yoki Samson favvorasi — Shveytsariyaning Bern shahrining Eski shahar qismida Kramgasse ustida bunyod etilgan favvora. Bu Shveytsariyaning milliy ahamiyatga ega boʻlgan madaniy obyektlaridan biri hisoblanadi, shuningdek, Bernning eski shahri YuNESKOning Jahon merosi roʻyxatiga kiritilgan.

 Tarix 
Favvora haqidagi voqea Injilning 14:5-20 oyatida yozilgan. Haykal Samsonning sherni oʻldirishi haqidagi Bibliyadagi hikoyani aks ettiradi. Hikoyaga koʻra, Samson isroillik bepusht er-xotinda tugʻilgan, ona va bolasi (Samson) har qanday spirtli ichimliklardan voz kechishi va Samsonning hech qachon sochini qirmaslik yoki kesmaslik sharti bilan tugʻilgan. Samson shunday sharoitda yashashga koʻnikishi uchun unga katta kuch, sabr beriladi. Yoshligida u filistlik ayolni sevib qoladi va unga uylanishga qaror qiladi. Bu vaqtda Filistlar isroilliklar ustidan hukmronlik qilishgan va Samsonning turmush qurish haqidagi qarori uning oilasini katta tashvish tushirib qoʻydi. U ularning tashvishlarini nooʻrin ekanligini isbotlaydi va sevgilisiga uylanish uchun sayohatga chiqadi. Yoʻlda unga sher hujum qiladi va oʻzining ajoyib kuchi bilan Simson sherni oʻldiradi. Keyinroq, u sherning tanasida asalarilar uya yasaganliklarini koʻradi. U bu voqeani topishmoqning asosi sifatida tushunadi va agar savol javobi topilmasa, bu Filistlarga hujum qilish va muvaffaqiyatsiz isyonni boshlashiga sabab boʻlishini anglaydi.

1544-yilda Hans Gieng tomonidan qurilgan favvora Solothurndagi Simsonbrunnen zamonidan keyin modellashtirilgan.

 

 

Turkum:Berndagi favvoralar
Vennerbrunnen

link=//upload.wikimedia.org/wikipedia/commons/thumb/4/4b/VennerBrunnen02.jpg/220px-VennerBrunnen02.jpg|thumb| Vennerbrunnen.
Vennerbrunnen (Banner tashuvchisi yoki Veksillum favvorasi) — Shveytsariyadagi Bern shahrining Eski shahar qismidagi Rathausplatzda bunyod etilgan tarixiy favvora. Bu favvora Shveytsariyaning milliy ahamiyatga ega boʻlgan madaniy obyektlaridan biri hisoblanadi, shuningdek, Bernning eski shahar hududi YuNESKOning Jahon merosi roʻyxatiga kiritilgan.

 Tarixi 
Vennerbrunnen favvorasi eski shahar hokimiyati yaʼni Rathaus binosi oldida bunyod etilgan. Haykalda tasvirlangan Venner — oʻrta asrlarda Shveytsariyaning kuchli ahamiyatga ega harbiy-siyosiy unvoni boʻlgan. Bu lavozim egasi shaharning ma'lum bir qismining tinchligi va mudofaasi uchun mas’ul shaxs hisoblangan, keyinchalik esa jang vaqtida shu qismdan keltirilgan qoʻshinlarga boshchilik qilgan. Bernda Venner juda kuchli mavqega ega unvon hisoblanar edi hamda shahar hokimiyatchiligida va boshqaruvda asosiy rol oʻynagan. Har bir Venner gildiyaga alohida saralanib olingan va boshqa lavozimga koʻtarilishda ayni gildiyadan tanlangan. Venner Schultheiß yoki Lord Mayor unvonlari orasida tanlangan ikkita lavozimdan biri hisoblangan. 1542-yilda qurilgan haykalda Venner oʻziga tegishli boʻlgan hududning qizil-sariq yoʻl-yoʻlli qora ayiq tasviri tushirilgan bayrogʻini tutgan holda tasvirlangan. Shuningdek, Venner temir-zirhli harbiy yurish kiyimida, koʻk va qizil yoʻlli gedri kiygan holatda hamda qurol-yaroqlar bilan tasvirlangan. U oʻng qoʻlida bayroqni, chap qoʻlida esa qinidan chiqarilmagan qilich dastasidan tutgan tarzda yasalgan.

 

Turkum:Berndagi favvoralar
Ray Hadley

Ray Hadley (1943-yil 6-oktyabr, Vashington, AQSh — 1961-yil 15-fevral, Bryussel, Belgiyahttps://ru.wikipedia.org/wiki/%D0%A5%D1%8D%D0%B4%D0%BB%D0%B8,_%D0%98%D0%BB%D0%B0_%D0%A0%D1%8D%D0%B9) — Amerikalik figurali uchuvchi, singlisi Ila Hadley bilan juftlik bilan konkida uchganhttps://ru.wikipedia.org/wiki/%D0%A5%D1%8D%D0%B4%D0%BB%D0%B8,_%D0%98%D0%BB%D0%B0_%D0%A0%D1%8D%D0%B9. U 1961-yilda AQSh vitse-chempioni va 1957-yilda juftlik konkida uchish boʻyicha AQSh oʻsmirlar chempioni boʻlgan. Shuningdek, raqs boʻyicha 1960 va 1961-yillarda AQSh oʻsmirlar chempionatining ikki karra vitse-chempionihttps://ru.wikipedia.org/wiki/%D0%A5%D1%8D%D0%B4%D0%BB%D0%B8,_%D0%98%D0%BB%D0%B0_%D0%A0%D1%8D%D0%B9.

 Biografiya 
Ray Hadley 1943-yil 6-oktyabrda Seattleda shahrida tugʻilgan. Uning ota-onasi figurali uchish va konkida uchishni yaxshi koʻrishgan. Shuningdek, uning singlisi Ila konkida uchishni yaxshi koʻrar edi, keyinchalik aka singil juftlik konkida uchishni boʻshladilarhttps://ru.wikipedia.org/wiki/%D0%A5%D1%8D%D0%B4%D0%BB%D0%B8,_%D0%98%D0%BB%D0%B0_%D0%A0%D1%8D%D0%B9.

Ray 9 yoshida ota-onasi ajralishdi va otasi tez orada Linda Xartga uylandi, u Ray va Ilani tarbiyalashni boshladi. Avvaliga u ularni yolgʻiz konkida uchuvchi sifatida oʻrgatdi, keyin ularni juftlashtirdi. Koʻp oʻtmay, otasi mashgʻulotlarga qoʻshildi, u ularni figurali uchish, muz raqslarining yangi shaklidagi dasturlarga qoʻyishni boshladi.

1957-yilda AQSh oʻsmirlar chempionatida gʻalaba qozonganidan soʻng, juftlik 1960-yilgi Olimpiada oʻyinlariga borishni maqsad qilgan. Sportchilar va murabbiylar juft konkida uchishga koʻproq eʼtibor berishga qaror qilishdi, chunki oʻsha paytda muzdagi raqslar hali Olimpiya oʻyinlariga kiritilmagan edi. 1958-yilda AQSh chempionatida musobaqada ishtirok etishni tasdiqlashning iloji boʻlmadi, ammo maʼlumki, 1959-yilda sportchilar 4-oʻrinni egallab, terma jamoaga asosiy nomzod boʻlishgan. Keyingi yil esa ular Skvo vodiysida oʻtkaziladigan oʻyinlar uchun AQSh jamoasining bir qismi boʻlishdi. Oʻsha yili, Ray Vancouverdagi Jahon chempionatida debyut qildi. Ray va Ila o‘smirlar o‘rtasida muz raqsi bo‘yicha ham yuqori natijalarga erishishdi.

Keyingi mavsumda Ray va uning singlisi juftlikda ham, raqsda ham oʻz mahoratini tasdiqlashdi.

 Vafoti 
Fevral oyida Pragada figurali uchish boʻyicha jahon chempionati boʻlib oʻtishi kerak edi. Ray Hadley milliy terma jamoa tarkibida samolyotda Chexoslovakiyaga yoʻl oldi va Bryusselga oraliq qoʻnish paytida layner halokatga uchradi. Barcha yoʻlovchilar va ekipaj aʼzolari halok boʻldi. Ray bilan birga uning murabbiyi Linda Xart, katta singlisi Ila Hadley ham vafot etdi.

 Sport yutuqlari 

 Juftlik konkida uchish 
Musobaqalar/mavsum 1956-1957-yillar 1958-1959-yillar 1959-1960-yillar 1960-1961-yillar Qishki Olimpiya oʻyinlari 11 Jahon chempionatlari 12 Shimoliy Amerika chempionati 4 AQSh chempionati 4 3 2 Figurali uchish boʻyicha AQSh chempionati (oʻsmirlar) 1

 Xotira 
2011-yil 28-yanvarda Ray Hadley AQSh figurali uchish shon-shuhrat zaliga kiritildi.

 

Turkum:1961-yilda vafot etganlar
Turkum:15-fevralda vafot etganlar
Turkum:1943-yilda tugʻilganlar
Turkum:6-oktyabrda tugʻilganlar
Zähringerbrunnen

link=//upload.wikimedia.org/wikipedia/commons/thumb/8/88/ZaehringerBrunnen_02.jpg/100px-ZaehringerBrunnen_02.jpg|right|thumb|150x150px| Zytglogge bilan Zähringer favvorasi.
Zähringerbrunnen (Zähringen favvorasi) — Shveytsariyaning Bern shahrining Eski shahar maydonida Kramgassedagi tarixiy favvora. Bu Shveytsariyaning milliy ahamiyatga ega boʻlgan madaniy obyektilaridan biri hisoblanadi, shuningdek, Bern shahrining eski shahar hududi YuNESKOning Jahon merosi roʻyxatiga kiritilgan.

 Tarixi 
Zähringerbrunnen 1535-yilda Bern shahri asoschisi Berchtold fon Zähringerning sharafini ulugʻlash maqsadida bunyod etilgan. Haykalda toʻliq qurollangan ayiq va uning oyoqlari ostida yana boshqa bir ayiq bolasi tasvirlangan. Ayiq, afsonaga koʻra, Berchtold fon Zahringer tomonidan Aare yarim orolida shahar qurish uchun joy qidirayotganda otgan ayiqning ramziy timsolini oʻzida ifoda etadi. Zirhli ayiq oʻzi bilan qalqon va bayroqni olib yuradi, har ikkala ayiq haykalidagi kiyim sher tasviri bilan bezatilganHofer pg. 286-7.

Favvora ostidagi suv havzasi 1542-yildan 1889-yilgacha mavjud boʻlgan eski havzaning oʻzgartirilgan yangi varianti hisoblanadi. , ustun va rasmlar ham qayta boʻyalgan. Avvalgi suv hovuzi sakkiz burchakli boʻlgan. Uning bir qismida Protege Nos Domine, ikkinchisida Soli Deo Gloria yozuvi bor edi. Yana boshqa bir tomonida rim raqamlari bilan 1542 sanasi, toʻrtinchi tomonida esa XIX asrda mavjud boʻlgan va hozirda yoʻqolib ketgan oʻqib boʻlmaydigan yozuvlar bor edi. Hozirgi havza Pfeiferbrunnen havzasining aniq nusxasi hisoblanadiHofer pg. 285.

 

 

Turkum:Berndagi favvoralar